বিগত ৪-৫ মাহ ধৰি মহানগৰীৰ বহুকেইটা এটিএমত ১০০-২০০ টকীয়া নোটৰ অভাৱে মহানগৰবাসীক বিপাঙত পেলাইছে। ফলত মহানগৰৰ সাধাৰণ শ্ৰেণীৰ লোকসকলৰ মাজত হাহাকাৰ পৰিস্থিতিৰো সৃষ্টি হোৱা দেখিবলৈ পোৱা গৈছে।
মহানগৰীৰ বহুকেইটা এটিএমত বৰ্তমান ৫০০-২০০০ টকীয়া নোটহে উপলদ্ধ, যাৰ বাবে মহানগৰবাসী খুচুৰা ধনৰ অভাৱত ভুগিছে। মহানগৰীৰ বিভিন্ন সমস্যাৰ মাজত বৰ্তমান এটিএমত ১০০-২০০ টকীয়া নোটৰ অভাৱে সাধাৰণ শ্ৰেণীৰ মাজত এক নতুন সমস্যা হিচাপে দেখা দিছে।
উল্লেখযোগ্য যে বিমুদ্ৰাকৰণৰ পাছতেই এটিএমসমূহত ধনৰ অভাৱ হোৱাৰ লগতে ৰাজ্যৰ জনসাধাৰণৰ মাজত খুচুৰাৰ নাটনি হৈছিল। সেয়েহে বিমুদ্ৰাকৰণৰ প্ৰভাৱতে এনেদৰে এটিএমসমূহত ১০০-২০০ টকীয়া নোটৰ অভাৱ ঘটা বুলি একাংশ সচেতন মহলে সন্দেহ প্ৰকাশ কৰিছে।
আনহাতে বেংকসমূহত বিশেষকৈ ভাৰতীয় ষ্টেট বেংকত জাননীৰ আকাৰত এখন ফলক আঁৰি থোৱা দেখিবলৈ পোৱা যায় যে '১০০ টকাৰ পৰা ২৫০০০ টকালৈকে এটিএমৰ জৰিয়তে লেনদেন কৰক।' তেনে পৰিপ্ৰেক্ষিতত এটিএমত ১০০-২০০ টকীয়া নোটৰ অভাৱক কেন্দ্ৰ কৰি গ্ৰাহকসকলৰ মাজত ব্যাপক প্ৰতিক্ৰিয়াৰ সৃষ্টি হৈছে।
লগতে কিছুসংখ্যক ভুক্তভোগী গ্ৰাহকে প্ৰশ্ন কৰে যে জৰুৰীকালীন অৱস্থাত যদি ১০০-২০০ টকীয়া নোট নাপায় বা এটি এমত ধনৰ অভাৱ ঘটে, তেন্তে ২৪*৭ এটি এম খোলা ৰখাৰ কি প্ৰয়োজন আছে?
উল্লেখযোগ্য যে আমি লগ পোৱা বহুকেইজন সাধাৰণ শ্ৰেণীৰ ৰাইজে ৰিক্সাৱালা অথবা অন্যান্য বাহনক ভাড়া দিওঁতে খুচুৰাৰ অভাৱ হোৱা বুলি আমাক জনায়। এইদৰেই খুচুৰাৰ অভাৱে জুৰুলা ভুগাইছে মহানগৰবাসীক।
ইফালে ৰাজ্যখনৰ ভিন্ন প্ৰান্তৰ এটিএমসমূহতো ১০০-২০০ টকীয়া নোটৰ অভাৱ হোৱা বুলি জানিব পৰা গৈছে।
এইক্ষেত্ৰত বেংক কৰ্তৃপক্ষ অথবা চৰকাৰক এটিএমত ১০০-২০০ টকাৰ নোটৰ নাটনিৰ সমস্যাটো অতি শীঘ্ৰে সমাধান কৰাৰ বাবে দাবী জনায় ভুক্তভোগী জনসাধাৰণে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
